als_Latn dik_Latn sag_Latn
Trajneri i Shkëndijës së Tetovës, Ardian Kozniku, është shumë i kënaqur për përgatitjet që po zhvillon skuadra e tij prej gati dy javësh në Antalia të Turqisë. 47-vjecari thekson së tetovarët po i shfrytëzojnë në maksimum kushtet optimale që ofron resorti turistik ku janë akomoduar, ndërsa testet miqësore i kanë vlejtur për të patur një ide më të qartë për formën e gjithsecilit, vecanërishtë të prurjeve të reja.
“Mund të them se jam shumë i kënaqur nga këto ditë sa jemi në Antalia. Sikurse jam shprehur edhe më parë, po punojmë shumë mirë. Deri tani kemi luajtur 3 ndeshje kontrolluese dhe mund të them se deri sot jam shumë i kënaqur, sidomos pasi edhe koha është përmirësuar pas disa ditëve me mot të keq.
Me kalimin e ditëve shtohet edhe presioni për sfidën e parë të kampionatit për 2015 me Tetekstin, që do të zhvillohet më 1 mars. Synimi i Koznikut është që në derbin e Tetovës Shkëndija të shkojë në formë optimale.
“Pres maksimumin nga secili futbollist, për të filtruar gabimet që ndodhin në fushë, që të përsëriten në ndeshjet e radhës. Ditët kalojnë shumë shpejt dhe ne do të tentojmë që deri në ndeshjen e parë me Teteksin të kemi sa më pak gabime”.
Shkëndija e Tetovës e mbylli pjesën e parë të sezonit në vendin e 3 në kuotën e 30 pikëve, 8 më pak se Vardari i Shkupit, që kryeson renditjen e përgjithshme të kampionatit maqedonas. / Super Sport
als_Latn als_Latn als_Latn als_Latn als_Latn